stanford-oval/wikipedia huggingface dataset:
סרטן ראש צוואר
סימנים ותסמינים > סרטן הוושט

הוושט הוא צינור ארוך ושרירי המחבר בין הלוע לקיבה ומהווה חלק ממערכת העיכול. אורכו של הוושט בגופם של אנשים בוגרים הוא כ-25 ס"מ. סרטן הוושט מתרחש באזור האף, האזור בו חללי האף וצינורות האוסטאצ'ים מתחברים לחלקו העליון של הגרון. הגורמים לסרטן הוושט אינם ידועים, אך ישנם גורמים שיכולים להעלות את הסיכון למחלה, כמו: ריפלקס העלאת חומצת הקיבה לכיוון הוושט, השמנת יתר, עישון ועוד.
סימנים ותסמינים > סרטן הגרון

סרטן המתחיל בגרון או ב"תיבת הקול". אם סרטן הגרון מתפשט, יהיו ברוב המקרים תאי סרטן בבלוטות לימפה צוואריות. תאי הסרטן יכולים גם להתפשט לבסיס הלשון, לאיברים אחרים בצוואר ובלוע, לריאות ולשאר חלקי הגוף. הטיפול יכול לכלול כריתה בלייזר של נגעי חוט הקול הקטנים, כריתת גרון חלקית או הסרת כל הגרון. אם הוסר הגרון כולו, מחדירים צינור אל תוך קנה הנשימה המקשר אותו עם האוויר החיצון כדי לשמור על מעבר פתוח לאוויר העוקף את מערכת הנשימה.
סימנים ותסמינים > סרטן קנה הנשימה

סרטן קנה הנשימה הוא סרטן נדיר שמכונה בדרך כלל סרטן ריאות. קיימים שני סוגים עיקריים של סרטן ריאה, סרטן ריאה מסוג תאים קטנים וסרטן ריאה מסוג תאים שאינם קטנים. סוגים שונים אלה מתנהגים ומגיבים לטיפול באופן שונה. ישנם מספר תסמינים למחלת סרטן הריאות, העיקריות שבהם: שיעול מתמשך, דלקת בבית החזה שאינה מגיבה לטיפול תרופתי, קוצר נשימה, שיעול והפרשה של ליחה דמית, צרידות, כאב בחזה או בכתף - ניתן לחוש בכאב עמום או חד בחזה בעת שיעול או בלקיחת שאיפה עמוקה, קוצר נשימה וקשיי בליעה.
סימנים ותסמינים > סרטן בלוטות הרוק

בלוטות הרוק מייצרות רוק אשר שומר על לחות הפה. בלוטות הרוק נמצאות בשני אזורים עיקריים: קדמית לאוזניים ומתחת ללסת וללשון, וכן ניתן למצוא בלוטת רוק קטנות בכל חלל הפה והלוע. רוב הגידולים בבלוטות בת האוזן, הממוקמות בלחיים, הם גידולים שפירים, ומיעוטם סרטניים. גידולים של בלוטות הרוק הקטנות, הנמצאות בחלל הפה והלוע, הם לרוב סרטניים.
מניעה

הימנעות מגורמי סיכון מוכרים (כמתואר לעיל) היא צורת המניעה היעילה ביותר. בדיקות שיניים קבועות אצל רופא השיניים עשויות לזהות נגעים טרום סרטניים בחלל הפה. כאשר מאובחנים מוקדם, ניתן לטפל בקלות רבה יותר בסוגי סרטן הפה, הראש והצוואר והסיכויים להישרדות גוברים מאוד. בנוסף, שמירה על אורח חיים ותזונה בריאים נחשבת כמפחיתה את הסיכוי לחלות בסרטן. לעיתים קרובות מומלצת תזונה מבוססת ירקות וקטניות, בדגש על ירקות ממשפחת המצליבים (כרוב, כרובית, ברוקולי), שום, כורכום, עגבניות (בעיקר מבושלות), אגוזים ועוד, לצד פעילות גופנית יומיומית מרובה.
אפידמיולוגיה

מספר המקרים החדשים של סרטן ראש וצוואר בארצות הברית היה 40,490 בשנת 2006. בסך הכל מתו 11,170 אנשים ממחלתם בשנת 2006. השכיחות העולמית עולה על חצי מיליון מקרים בשנה. בצפון אמריקה ובאירופה, הגידולים נובעים בדרך כלל מחלל הפה, עור המעי הגס או הגרון, ואילו סרטן האף-שכיח יותר במדינות הים התיכון ובמזרח הרחוק. בדרום מזרח סין ובטאיוואן, סרטן הראש והצוואר, ובמיוחד סרטן אף, הוא הגורם השכיח ביותר למוות בקרב גברים צעירים. בשנת 2008 היו 22,900 מקרים של סרטן חלל הפה, 12,250 מקרים של סרטן הגרון ו-12,410 מקרים של סרטן הלוע הגס בארצות הברית. בשנת 2002 צפויים 7,400 אמריקנים למות מסרטן מסוג זה. יותר מ-70% ממקרי סרטן הגרון נמצאים בשלב מתקדם כאשר התגלה. לגברים יש 89% יותר סיכוי להתגלות הסרטן לעומת הנשים, ובסבירות גבוהה פי שניים למות מסרטן זה. עישון ושימוש בטבק קשורים ישירות למקרי מוות מסרטן. הסיכון להתפתחות סרטן ראש וצוואר עולה עם הגיל, במיוחד לאחר 50 שנה.
טיפול > ניתוחים

ניתוחים משמשים כטיפול ברוב סוגי סרטן הראש והצוואר. בדרך כלל המטרה היא להסיר את התאים הסרטניים לחלוטין. זה יכול להיות מסובך במיוחד אם הסרטן נמצא בקרבת הגרון ויכול לגרום לכך שאדם אינו יוכל לדבר. בדרך כלל משתמשים בניתוחים בכריתה חלקית או מלאה של בלוטות הלימפה כדי למנוע התפשטות נוספת של המחלה. ניתוח לייזר CO 2 הוא גם סוג אחר של טיפול. מיקרו-כירורגיה בלייזר טרנס-אורלי מאפשרת למנתחים להסיר גידולים מהתיבה הקולית ללא חתכים חיצוניים. זה גם מאפשר גישה לגידולים שלא ניתן להגיע אליהם באמצעות ניתוח רובוטי. במהלך הניתוח עובדים מנתחים ופתולוגים יחד כדי להעריך את מידת כריתת הכריתה, ובכך למזער את כמות הרקמה הרגילה שהוסרה או נפגעה. טכניקה זו מסייעת להקנות לאדם כמה שיותר פונקציה של דיבור ובליעה לאחר הניתוח.
טיפול > טיפול בקרינה

טיפול בהקרנות הוא צורת הטיפול הנפוצה ביותר. ישנן צורות שונות של טיפולי קרינה המשמשות בדרך כלל לטיפולי סרטן הראש והצוואר.
טיפול > כימותרפיה

מטרות הטיפול העיקריות הן הריסת כל תאי הגידול הסרטני כדי לנסות ולרפא את החולה ממחלתו והקטנת הגידול- כאשר אין דרך להשיג ריפוי מלא. כימותרפיה יכולה לצמצם את היקף הגידול הסרטני, לעכב את התקדמות המחלה או אף להביא להפוגה. במקרה כזה הטיפול הכימי ניתן כדי להאריך את חיי המטופל ולשפר את איכות חייו. התרופות הכימיות הורסות תאים סרטניים באמצעות הפרעה למחזור החיים שלהם. התאים המושפעים ביותר הם אלו המתחלקים מהר יותר. מאחר שהתרופות הכימיות מפריעות להתחלקות תאים במנגנונים שאינם ספציפיים לתאים הסרטניים, הן עלולות להשפיע גם על רקמות גוף בריאות, בעיקר של אלו בהן חלוקת התאים היא מהירה, לדוגמה, בריריות מערכת העיכול, מח העצם וזקיקי השיער. עקב כך, ייתכנו בעקבות הטיפול הכימי תופעות לוואי הקשורות במערכות אלו, כגון שלשולים, פצעים בפה, נשירת שיער וירידה בערכי ספירת הדם. עם זאת, עלולות להינזק גם רקמות בריאות, שחלוקת התאים בהן אינה מהירה.
טיפול > אימונותרפיה

אימונותרפיה היא שיטת טיפול נגד מחלת הסרטן, אשר מסייעת למערכת החיסון של הגוף לזהות ולתקוף תאים סרטניים. טיפול אימונותרפי הוא חלק מקבוצת טיפולים הנקראים 'טיפול מכוונן לסרטן׳ (Targeted Therapy, או 'טיפול ממוקד מטרה' או 'ביולוגי') אשר עושה שימוש במערכת החיסון של המטופל/ת לצורך תקיפת תאי הגידול בצורה יעילה וטובה יותר. בניגוד לתרופות כימיות (כימותרפיה), הפועלות על כל תאי הגוף אשר מתחלקים בקצב מהיר, בין שהם ממאירים ובין שלא, תרופות אימונותרפיות פועלות על מולקולות ספציפיות בתא שקשורות למחלת הסרטן.
ראו גם

סרטן (מחלה)
כאב אונקולוגי
דירוג גידול סרטני
תזונה וסרטן
סרטן חלל הפה
לקריאה נוספת

רחל טלשיר, המחלה ההיא, עם עובד, 2007
דויד סרואן שרייבר, לא לסרטן, מודן, 2008
יעקב שהם, הסרטן כאתגר: תגליות מדעיות ותובנות חדשות - מקור לתקווה, מודן, 2013. אוניברסיטה משודרת, 2013.
סידהרתא מוּחֶרג'י, מלכת כל המחלות: ביוגרפיה של מחלת הסרטן. (The Emperor of all Maladies: A Biography of Cancer) מאנגלית: יוסי מילוא. עם עובד 2013. ISBN 978-965-13-2340-9
מחקר סרטן הפה, ד"ר מרילנה ורד, בית הספר לרפואת שיניים, אוניברסיטת תל אביב.
הערות שוליים

↑  http://www.cancerinfo-davidoff.co.il/document/50,6712,24892.aspx
↑  Silverman, S. (2003). Oral cancer (Vol. 1). PMPH-USA.
↑  Enzinger, P. C., & Mayer, R. J. (2003). Esophageal cancer. New England Journal of Medicine, 349(23), 2241-2252.
↑  Dragsted, L. O., Strube, M., & Larsen, J. C. (1993). Cancer‐Protective Factors in Fruits and Vegetables: Biochemical and Biological Background. Pharmacology & toxicology, 72, 116-135.
↑  רבינוביץ, ח., פרידנזון, א., וולך, נ., & חבוט, ב. (1995). חולים במחלות ממאירות בבית-חולים גריאטרי. Surveys and Reviews in Gerontology/סקרים וסקירות בגרונטולוגיה, (חוברת 97), 28-30.
↑  Blot, W. J., McLaughlin, J. K., Winn, D. M., Austin, D. F., Greenberg, R. S., Preston-Martin, S., ... & Fraumeni, J. F. (1988). Smoking and drinking in relation to oral and pharyngeal cancer. Cancer research, 48(11), 3282-3287.
↑  Couzin-Frankel, J. (2013). Cancer immunotherapy.
| --- | --- |
בקרת זהויות :  NLI: 987007553281805171  LCCN: sh85059470  NDL: 01184870  NKC: ph205409 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מוטציות מרובות הופכות תא רגיל לתא סרטני
פינסק (מחוז משנה)

מחוז משנה פינסק (בבלארוסית: Пінскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר פינסק.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה פינסק 51,997 בני אדם. ההרכב האתני של האוכלוסייה במחוז היה: 92.2% בלארוסים, 2.6% אוקראינים 2.6% רוסים ו-1.6% פולנים. שפות הדיבור הנפוצות: בלארוסית (70.7%) ורוסית (26.0%).
פיני בדש

פיני בדש (נולד ב־29 באוגוסט 1952) הוא פוליטיקאי ישראלי. כיהן כראש מועצת עומר בשנים 1990–2024, וכחבר הכנסת מטעם מפלגת צומת בכנסת ה-13 ומטעם הליכוד-גשר-צומת בכנסת ה-14.
ביוגרפיה

בדש נולד ב־1952 במושב גילת למשפחה ממוצא תוניסאי. נשוי ואב לשלושה. התגייס לצבא ב־1970. בשנת 1974 סיים את שירותו הסדיר בצה"ל כקצין לוחם בצנחנים בדרגת סגן ובשירות מילואים פעיל הגיע לדרגת תת-אלוף. ב־1979 סיים לימודי תואר ראשון B.Sc בהנדסת מכונות באוניברסיטת בן-גוריון בנגב, ב־2001 סיים (בהצטיינות יתרה) לימודי תואר שני M.A במנהל ומדיניות ציבורית באוניברסיטת בן-גוריון בנגב. ב־1990 החל לכהן כראש מועצת עומר.
לקראת הבחירות לכנסת ה-13 הצטרף למפלגת צומת, ובבחירות מקדימות לרשימת המפלגה, שנערכו באפריל 1992, נבחר למקום השלישי. המפלגה זכתה ב-8 מנדטים והוא החל לכהן במקביל להיותו ראש מועצה כחבר הכנסת מטעמה.
במסגרת תפקידו בכנסת עמד בראש ועדת המשנה לרשויות המקומיות, שהוקמה ליד ועדת הכספים ב-1996. בנוסף עמד בראש קבוצת אנשי ציבור וראשי רשויות מקומיות בנגב, שפעלו למען הקמת שדה תעופה בינלאומי נוסף בנבטים.
בדש נבחר שוב כראש מועצת עומר בבחירות לרשויות המקומיות בנובמבר 1998, ונאלץ להתפטר מהכנסת בעקבות קבלת חוק איסור כפל תפקידים שקבע כי מעתה ואילך לא ניתן לכהן כראש ראשות וכחבר הכנסת במקביל.
בסוף שנות ה-90 יזם בדש תוכנית להרחבת תחום היישוב עומר צפונה, לשטח בו גרו תושבים בדואים משבט תראבין. לצורך מימוש ההרחבה יזם תוכנית לפינוי השבט מהאדמות עליהן הוא יושב. בספטמבר 2003 התקבלה החלטת ממשלת ישראל ליעד שטח מדרום לעיר רהט, כדי שישמש להקמת יישוב חדש לשבט, תראבין א-צאנע. הקמת היישוב החדש החלה בשנת 2005 ומקביל החל בפינוי התושבים הבדואים, חלקם עזב מרצון לאחר שקיבלו פיצוי כספי ומגרש ביישוב החדש, אך חלק סירב להתפנות ופתח במאבק. ב-2009 החל פעולות פינוי בכוח של היישוב. במרץ 2009 הוצת מטוסו הפרטי במנחת שדה תימן על ידי בדואי מהשבט, על רקע המאבק נגד הפינוי. ב-2012 התפנו המשפחות האחרונות אל היישוב החדש ועל השטח הוקמה שכונה חדשה.
בספטמבר 2006 קרא לכל חברות התקליטים, חברות ההפקה וראשי הרשויות בארץ להחרים את הזמר ג'קו אייזנברג, זוכה "כוכב נולד 4". לאחר שאייזנברג הצהיר בפומבי כי לא רק שלא התגייס, אלא הוא גם סולד מצה"ל. באוגוסט 2007 קרא להחרים את כל משתתפי "כוכב נולד" שלא שירתו בצה"ל. ביוני 2011 קרא להחרים את אוניברסיטת בן-גוריון בנגב בטענה שהאוניברסיטה מעסיקה מרצים שמסיתים נגד מדינת ישראל.
בספטמבר 2014 נחקר במשטרת באר שבע בחשד לפגיעה בפרטיותו של מועמד מתחרה בבחירות המקומיות ב-2013. על פי החשד, בדש חשף מידע פרטי של אחד המועמדים שהתמודד מולו בבחירות, בהיעדר בסיס עובדתי לחשד, לאחר חקירה קצרה נסגר התיק מעילת חוסר אשמה.
ביולי 2023 הכריז כי לא יתמודד בבחירות הבאות ויפרוש מהתפקיד לאחר 33 שנים.
בדש פועל בתפקידים ציבוריים נוספים בהתנדבות: חבר בהנהלת השלטון המקומי ויו"ר פורום הרשויות הקטנות, יו"ר רשות ניקוז ונחלים שקמה בשור, יו"ר מדרשת שדה בוקר, יו"ר ועד מנהל של המכללה הטכנולוגית באר שבע, חבר הנהלת עמותת "אשר רוח בו" המהווה בסיס למכינה קדם צבאית לנוער בסיכון, חבר הות"ל, חבר ועדה מחוזית לתכנון ובניה מחוז דרום, חבר הנהלה ויו"ר אגודת ידידי תיאטרון באר שבע, חבר ועד מנהל של מוזיאון חיל האוויר. בין היתר מחזיק בדש ברישיון טיס אזרחי. עקב פועלו הרב ומאבקו לפיתוח הנגב זכה בדש לכינוי "השריף". הוא מכהן בוועד המייעץ של תנועת "הביטחוניסטים".
באוקטובר 2023 גויס לשירות המילואים במלחמת חרבות ברזל.
פיני בדש לא התמודד בבחירות לרשויות המקומיות בשנת 2024, וסיים את כהונתו ב-19 במרץ 2024, לאחר כ-34 שנות כהונה. במקומו נבחר אחיינו ארז בדש.
הערות שוליים

↑  תא"ל (מיל') פיני בדש, באתר "הביטחוניסטים"
↑  חנה קים, סערה בצומת: יואש צידון הודח; פעילים: רפול יזם את הדיל נגדו, חדשות, 15 באפריל 1992
חנה קים, בחירות 92' - גם בצומת כבר עושים דילים, חדשות, 14 באפריל 1992
↑  בדש היה שם, באתר גלובס, 24 בנובמבר 1996
↑  גדי גולן, ‏רשות שדות התעופה תפרסם מיכרז לתיכנון שדה תעופה בינלאומי נוסף, באתר גלובס, 4 באוגוסט 1998
↑  צבי לביא, ‏פיני בדש: לדחות הבחירות לרשויות המקומיות למארס 99', באתר גלובס, 12 בנובמבר 1997
↑  מאת דורון אביגד, ‏החוק לפיזור הכנסת התקבל ברוב עצום; נתניהו הציע אחדות ברגע האחרון, ונדחה על ידי ברק, באתר גלובס, 22 בדצמבר 1998
↑  גדי גולן, ‏עומר: עלייה חדה במחירי השכירות והנכסים בעקבות מעבר שבט הטראבין, באתר גלובס, 30 באוקטובר 2005
↑  דנה אלכסנדר, אגדה קצרה על צדק חלוקתי בדרום הפרוע, באתר "העוקץ", 20 בספטמבר 2003
↑  אילנה קוריאל, לא פה ולא שם: שבט הטראבין בין עומר לסדן, באתר ynet, 5 ביוני 2009
יעלה רענן, פינוי תושבי עמרה הבדואים לטובת התרחבות עומר, באתר "התחברות", 20 במאי 2009
↑  אילנה קוריאל, חשד בדרום: הוצת מטוסו של ראש מועצת עומר, באתר ynet, 20 במרץ 2009
↑  רמי שני‏, מאסר לבדואי שהיה מעורב בהצתת מטוסו של בדש, באתר וואלה, 22 במרץ 2010
↑  יניר יגנה, אחרי 20 שנות מאבק: אחרוני בני שבט התראבין עזבו את שטח עומר, באתר הארץ, 17 בדצמבר 2012
↑  ענת ברשקובסקי, מחרימים את ג'קו, באתר ynet, 14 בספטמבר 2006
↑  ראש מועצת עומר: להחרים את משתתפי "כוכב נולד" שלא שירתו בצה"ל, באתר ynet, 1 באוגוסט 2007
↑  שמעון איפרגן, ראש מועצת עומר: "להחרים את אונ' בן גוריון", באתר nrg‏, 2 ביוני 2011
↑  יניר יגנה‏, אחרי 33 שנים: פיני בדש פורש מהישוב העשיר של הנגב, באתר וואלה, 6 ביולי 2023
↑  סטלה קורין-ליבר, ‏"השריף" פיני בדש: "לא אעניש תושבים עם תאגיד מים", באתר גלובס, 28 במרץ 2014
↑  תא"ל (מיל') פיני בדש - הביטחוניסטים, באתר הביטחוניסטים, ‏ביוני 2022
פאייטוויל

ערך זה עוסק בעיר בקרוליינה הצפונית. אם התכוונתם למשמעות אחרת, ראו .
| --- | --- |

מרכז פאייטוויל
 מדינה:  ארצות הברית ארצות הברית
 מדינה:  קרוליינה הצפונית קרוליינה הצפונית
 מחוז:  קמברלנד
 ראש העיר:  מיטץ' קולווין
 תאריך ייסוד:  1762
 על שם:  המרקיז דה לה פאייט 
 שטח:  240.6 קמ"ר
 גובה:  80 מטרים
 אוכלוסייה:  ‏
  ‑ בעיר:  208,501 (1 באפריל 2020)
  ‑ במטרופולין:  366,383 (2010)
  ‑ צפיפות:  795 נפש לקמ"ר (2010)
 קואורדינטות:  35°03′09″N 78°52′41″W﻿ / ﻿35.05250°N 78.87806°W﻿ / 35.05250; -78.87806
 אזור זמן:  UTC -5
 www.cityoffayetteville.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פאייטוויל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פאייטוויל(למפת קרוליינה הצפונית רגילה) ראלי שארלוט גרינסבורו וילמינגטון גרינוויל וירג'יניה טנסי קרוליינה הדרומית  ג'ורג'יה האוקיינוס האטלנטי פאייטוויל(למפת קרוליינה הצפונית מוגדלת) ראלי שארלוט גרינסבורו וילמינגטון גרינוויל וירג'יניה טנסי קרוליינה הדרומית  ג'ורג'יה האוקיינוס האטלנטי פאייטוויל  he tabBackground:;tabBorder:#aaa;defaultTab:0;
 
פאייטוויל (באנגלית: Fayetteville) היא בירת מחוז קמברלנד במדינת קרוליינה הצפונית שבארצות הברית. בעיר השוכנת על גדות נהר קייפ פיר מתגוררים כ-200,000 תושבים (נכון ל-2010), מה שהופך אותה עיר השישית בגודלה בקרוליינה הצפונית, ובמטרופולין שלה מתגוררים למעלה מ-360,000 תושבים.
צפונית לעיר נמצא הבסיס פורט בראג של צבא ארצות הברית.
היסטוריה

לאחר דיכוי מרידות של הילידים המקומיים בקרוליינה הצפונית בתחילת המאה ה-18 החלה התיישבות במעלה נהר קייפ פיר. מתיישבים סקוטים מההיילנדס הקימו במעלה הנהר את ההתיישבויות קמפבלטון וקרוס קריק.
סוחרים מעיר הנמל וילמינגטון רצו עיירה בנהר קייפ פיר כדי לאבטח את המסחר שלהם עם פנים הארץ. הם חששו שאנשים יעדיפו להעביר סחורות בנהר פי די ומשם אל נמל צ'ארלסטון בקרוליינה הדרומית. בהתאם לכך הם שכרו שטחים בקרוס קריק והקימו את עיירתם.
במהלך מלחמת העצמאות של ארצות הברית, שפרצה ב-1775, המתיישבים הסקוטים תמכו בכתר הבריטי ונותרו נאמנים לו, אך הם הובסו בסופו של דבר על ידי תומכי העצמאות. לאחר המלחמה הוחלט לאחד את קמפבלטון וקרוס קריק לעיירה אחת שנקראה פאייטוויל, על שם המרקיז דה לה פאייט, גנרל צרפתי שעזר לתומכי העצמאות במלחמה. לה פאייט עצמו גם ביקר בפאייטוויל ב-1825.
ב-1789 התכנסה בעיר האספה של קרוליינה הצפונית שאשררה את חוקת ארצות הברית. פאייטוויל הייתה מועמדת להיות בירת המדינה החדשה, אך בסופו של דבר נבחרה ראלי.
במרץ 1865, במהלך מלחמת האזרחים האמריקנית, פאייטוויל הותקפה על ידי כוח של 60,000 בפיקודו של ויליאם שרמן. הכוח השמיד מאגר נשק של הקונפדרציה ששכן בעיר ולאחר מכן גם החריב אותה.
ב-20 באוקטובר 1898 ערכו דמוקרטים דרומיים עצרת גדולה בפאייטוויל, בשיתוף ארגון עליונות לבנה בשם "החולצות האדומות". עצרת זו סימנה את תחילתן של המהומות הגזעיות בווילמינגטון.
בעשורים שלאחר מכן העיר שוקמה, ולאחר מלחמת העולם הראשונה היא גדלה באופן משמעותי.
כלכלה

כלכלת העיר מסתמכת בעיקר על משרות בבסיסים הצבאיים באזור. בנוסף יש באזור העיר מספר מפעלים של תעשיית הנשק האמריקאית.
חינוך

בעיר פועלות מספר אוניברסיטאות ומכללות, בהן אוניברסיטת המדינה פאייטוויל והאוניברסיטה המתודיסטית.
תחבורה

את העיר משרת נמל התעופה האזורי פאייטוויל, הנמצא במרחק של 6 קילומטרים דרומית למרכז העיר.
בעיר עוברים מספר קווי רכבת, המקשרים בין היתר לערים ניו יורק ומיאמי.
תרבות

למרות גודלה הקטן של העיר, היא זוכה להתייחסיות תרבותיות במוזיקה, ספורט וסרטים. הראפר ג'יי קול גדל בעיירה ועל כן מזכיר אותה ואת שכונותיה ותושביה המפורסמים ברבים משיריו.
מלבד תושבי העבר המפורסמים שגדלו בעיר, גם בסיס הצבא המפורסם מזכה את העיירה באזכורים בסרטים הוליוודים ובשירים של אמנים מפרוסים, כדוגמת האזכור אליה זכתה בשיר "Look Around" של להקת "רד הוט צ'ילי פפרז".
ערים תאומות

צרפת סן-אבול, צרפת
הערות שוליים

1 2  אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
| דגל קרוליינה הצפונית מדינת קרוליינה הצפונית |
| --- | --- | --- |
| בירת המדינה | ראלי |  |
| אזורים גאוגרפיים | מישור חוף האוקיינוס האטלנטי • המטרופולין של שארלוט • הרי בלו רידג' • הרי סמוקי |  |
| היישובים הגדולים ביותר | שארלוט • ראלי • גרינסבורו • דרהאם • וינסטון סיילם • פאייטוויל • קרי • וילמינגטון • היי פוינט • גרינוויל • אשוויל • קונקורד • גאסטוניה • ג'קסונוויל • צ'אפל היל • רוקי מאונט • ברלינגטון • וילסון • האנטרסוויל • קאנאפוליס |  |
| נושאים נוספים | מחוזות • סמלים • היסטוריה • דמוגרפיה • יהדות קרוליינה הצפונית |  |
| --- | --- |
בקרת זהויות :  GND: 4442898-4  MusicBrainz: 90eba4c7-23e3-4b8b-bf57-96a70fb4e106  NARA: 10045804  VIAF: 239181669   WorldCat (עם VIAF): 239181669
פטוסקופיה

פטוסקופיה (Fetoscopy) או דיקור חבל הטבור היא בדיקה מתוך מגוון בדיקות רפואיות הנערכת במהלך ההריון, ובה נוטלים דגימת דם מהעובר ומבצעים בדיקת דם של העובר.
במהלכה של הבדיקה מחדירים מחט חלולה, שבראשה מצוי התקן אנדוסקופי עם מקור אור, דרך בטן האם, כדי לאפשר לרופא לצפות בעובר - זאת לאחר קביעת מקומו של העובר ברחם לאחר בדיקת אולטרה סאונד.
באמצעות ההתקן שבראש המחט נוטלים בדגימת דם מן העובר, ברך כלל מחבל הטבור, לבדיקה במעבדה.
נוהגים להשתמש בפטוסקופיה בעיקר כאשר קיים חשד למומים או למחלות של העובר, הניתנים לאימות רק בבדיקת דם, למשל כאשר שני ההורים חולים בתלסמיה בצורתה המתונה, ולכן קיימת האפשרות שתינוקם יחלה במחלה בצורתה הקשה.
הבדיקה, שיש בה סיכון, מתבצעת רק במקרה שההורים מצהירים על נכונותם להפסיק את ההריון במקרה שתתגלה המחלה בתינוקם.
עלמת הערפל

| --- | --- |

אחת מ"עלמות הערפל" מתקרבת למפלי הפרסה בצד הקנדי של מפלי ניאגרה; אוגוסט 2008
 נתונים כלליים
 תקופת הפעילות:  1846–הווה (כ־178 שנים) 
 קואורדינטות:  43°05′11″N 79°04′04″W﻿ / ﻿43.0865°N 79.0679°W﻿ / 43.0865; -79.0679 
 ענפי תעשייה:  תעשיית התיירות 
  
 www.maidofthemist.com
 he
 
עלמת הערפל (באנגלית: Maid of the Mist) הוא שמו של שיט תיירותי במפלי ניאגרה הפועל מאז שנת 1854. כל הספינות בהן נערכות ההפלגות נקראות "עלמת הערפל", כשלשמן נוספת ספרה רומית לזיהוי. מסלול השיט מתחיל באזור שקט של נהר הניאגרה, ליד גשר הקשת בענן, עובר ליד המפלים האמריקאיים ומפלי ההינומה, וממשיך היישר לתוך הערפל הסמיך של רסיסי מים בעיקול מפלי הפרסה (הנקראים גם המפלים הקנדיים). ניתן לצאת לשיט הן מן הצד האמריקאי של הנהר הן מצדו הקנדי ולשוב אל נקודת המוצא.
הסיורים מופעלים על ידי "חברת ספינות-הקיטור עלמת הערפל" (Maid of the Mist Steamship Company) של מפלי ניאגרה, אונטריו. מאז 1971 נשלטת החברה על ידי משפחת גלין מניו יורק. הספינות רשומות בנמל סנט קטרינס באונטריו.
בשנים 1848–2014, ספינות "עלמת הערפל" היו היחידות שהפעילו סיורים מושטים משני צידי הגבול. בפברואר 2012 איבדה חברת "עלמת הערפל" את הזיכיון להפעלת שיט תיירותי מהצד הקנדי, והוא עבר לידי חברת "הורנבלואר קנדה".‏ החברה החדשה החלה את פעילותה באביב 2014, בעוד ספינות עלמת הערפל ממשיכות לפעול מהצד של ארצות הברית. החל משנת 2020, צי "עלמת הערפל" כולל שתי ספינות חשמליות, "ג'יימס וי. גלין" ו"ניקולה טסלה".
היסטוריה > 1846-1860

שירות המעבורות "עלמת הערפל" נחנך ב-1846 כשירות להובלת נוסעים בין הצד הקנדי לצד האמריקני של המפלים, והוא קדם בשנתיים לבניית הגשר התלוי הראשון של מפלי ניאגרה. פתיחת הגשר פגעה בעסקי החברה, וב-1854 היא שינתה את אופייה, החליפה את הספינה הקודמת במפוארת יותר ועברה להפעלת הפלגות תיירותיות במפלים. בחמש-עשרה שנותיה הראשונות הפעילה החברה שתי ספינות:
שנות פעילות: 1846-1854
סוג: מעבורת קיטור דו-קומתית
הנעה: גלגל משוטות ירכתי
שנות פעילות: 1854-1860
אורך: 72 רגל (22 מטרים)
סוג: ספינת קיטור חד-קומתית
הנעה: גלגלי משוטות צדיים
ב-1860, השנה בה פרצה מלחמת האזרחים, הלכו עסקי החברה ונחלשו, מצבה הכלכלי הורע והיא נאלצה להפסיק את פעילותה. הספינה נמכרה לחברה ממונטריאול.
היסטוריה > 1885-1955

ב-1895 חודשו באופן רשמי ההפלגות במפלים עם בנייתן והשקתן של שתי ספינות קיטור חדשות, שהופעלו על ידי שותפות חדשה בשם "חברת ספינות הקיטור עלמת הערפל".
שנות פעילות: 1885-1955
סוג: ספינת קיטור עשויה עץ
הנעה: לא ידוע
שנות פעילות: 1892-1955
סוג: ספינת קיטור עשויה עץ
הנעה: מדחפים, שני מנועי קיטור
הספינה הראשונה שטה קרוב למפלי הפרסה יותר מכל קודמותיה. שתי הספינות הוסיפו להוביל תיירים בקטע התחתון של הנהר עד 22 באפריל 1955. באותו יום, לפני עונת התיירות, פרצה בהן דליקה כתוצאה מתאונה והן נשרפו כליל.
היסטוריה > מ-1955 עד ימינו

חודשים אחדים לאחר אובדן ספינות הקיטור הוכנסו לשירות שתי ספינות פלדה חדשות בעלות מנועי דיזל ששרדו לימינו ועדיין ניתן לראותן.
שנות פעילות: 1955-1990
אורך: 66 רגל (20 מטרים)
הנעה: 2 מנועי דיזל בהספק 200 כ"ס כל אחד
מספר נוסעים: 101
שנות פעילות: 1956-1983
ספינה תאומה ל"עלמת הערפל I".
"עלמת הערפל II" נתפרסמה בשל חלקה בהצלתו של רוג'ר וודוורד, ילד בן שבע, שנסחף ונפל ב-6 ביולי 1960 ממפלי הפרסה כשלגופו אפודת הצלה; הוא נפל מסירה שבה שט ביחד עם אחותו. שני תיירים משו את אחותו בת השבע-עשרה מן הנהר מרחק 6 מטרים בלבד משפת מפלי הפרסה ליד Goat Island. דקות אחדות אחר כך נחלץ וודוורד מן המים לרגלי מפלי הפרסה לאחר שנאחז בגלגל הצלה שזרקו לעברו אנשי הספינה. ב-1983 הוצאה הספינה מן השירות והועברה אל נהר האמזונאס, שם שימשה עוד שנים אחדות כספינת מסיונרים.
ב-1894 נבנתה בצד הקנדי רכבת כבלים, שאיפשרה גישה ממפלס הרחוב במרומי המפלים אל מזח הספינות ופעלה עד 1990. בשל הגידול במספר התיירים לא יכלה יותר רכבת הכבלים לענות על הצרכים, ובפתיחת עונת התיירות של שנת 1991 הוחלפה בארבע מעליות מהירות. בצד האמריקאי ניתן להגיע אל המזח באמצעות ארבע מעליות מהירות היוצאות ממגדל התצפית של האתר.
במהלך השנים נוספו עוד ספינות לצי "עלמת הערפל":
שנות פעילות: 1972-1997
אורך: 65 רגל (20 מטרים)
משקל: 65 טון
הנעה: מנוע דיזל יחיד, 250 כ"ס
מספר נוסעים: 210
שנות פעילות: 1976 –
אורך: 72 רגל (22 מטרים)
משקל: 74 טון
הנעה: שני מנועי דיזל, 250 כ"ס כל אחד
מספר נוסעים: 300
שנות פעילות: 1983 –
אורך: 72 רגל (22 מטרים)
משקל: 74 טון
הנעה: שני מנועי דיזל, 355 כ"ס כל אחד
מספר נוסעים: 300
שנות פעילות: 1990 –
אורך: 80 רגל (24 מטרים)
משקל: 145 טון
הנעה: שני מנועי דיזל, 350 כ"ס כל אחד
מספר נוסעים: 600
שנות פעילות: 1997 –
תאומה ל"עלמת הערפל" VII"
סרט ה-IMAX‏ Niagara: Miracles, Myths and Magic ("ניאגרה: נסים, מיתוסים וקסם") משנת 1986 מגולל בין היתר מקצת מתולדות "עלמת הערפל".
נוסעים מפורסמים

במהלך השנים הפליגו בספינות "עלמת הערפל" אישים חשובים רבים ובהם אנשי ממשל וסמלי תרבות, כמו:
המלך אדוארד השביעי ב-1860,‏
תאודור רוזוולט ב-1901, קארל מאי ב-1908, ג'ווהרלל נהרו ב-1949, מרילין מונרו ב-1952, אלכסיי קוסיגין ב-1967, פייר אליוט טרודו ב-1983, מיכאיל גורבצ'וב ב-1983, הנסיך אנדרו, דוכס יורק ושרה פרגוסון (אז הדוכסית מיורק) ב-1987, הנסיך צ'ארלס, הנסיכה דיאנה ובניהם הנסיך ויליאם והנסיך הארי ב-1991,‏ וכן ג'ימי קרטר ואשתו רוזלין קרטר ב-1996.
הערות שוליים

↑  "Maid of the Mist loses Niagara Falls contract". CBC News. 22 בפברואר 2012. {{cite news}}:  (עזרה)
↑  "Account of Roger Woodward's Niagara Falls incident". אורכב מ-המקור ב-2008-05-17. נבדק ב-2008-10-03.
↑  "Pictures from the Niagara Falls Public Library (Ont.) Includes a stamp issued to commemorate the event". נבדק ב-2008-10-03.(הקישור אינו פעיל)
↑  "Over the Falls". נבדק ב-2006-09-24.
↑  "Niagarafallsstatepark.com". Niagarafallsstatepark.com. נבדק ב-2011-06-07.
↑  "Morden, James Cochenaur; Historic Niagara Falls; Lindsay Press; Niagara Falls; 1932". Ourroots.ca. נבדק ב-2011-06-07.
↑  "Famous Visitors". Niagara Parks. נבדק ב-2011-06-07.
↑  Distinguished Passengers, Maid of the Mist Official Website
עלמת הערפל I, תצלום על גלויה מן השנים 1895–1903
"עלמת הערפל II", צילום סטריאוסקופי על גלויה מן השנים 1896–1906
מזח "עלמת הערפל", 1976.
מראה מפלי ניאגרה מתוך ספינת "עלמת הערפל". 2009.
תיירים לבושים במעילי גשם כחולים להגנה מפני רסיסי המים הניתזים מהמפלים. 2009.
פול צ'קר

| --- | --- |
אין תמונה חופשית
 לידה:  1978 (בן 46 בערך) פורטסמות', הממלכה המאוחדת 
 מדינה:  הממלכה המאוחדת 
 תקופת הפעילות:  מ-1999 
 פרופיל ב-IMDb
 
פול צ'קר (באנגלית: Paul Chequer; נולד ב-1975) הוא שחקן אנגלי.
ביוגרפיה

צ'קר נולד ב-1975 בפורטסמות' שבהמפשייר. ב-1998 סיים צ'קר את לימודיו בבית הספר גילדהול למוזיקה ודרמה.
הוא ידוע בעיקר מהופעתו בתפקיד ג'יימי קולייר בדרמה הבריטית "As If" של ערוץ 4 בשנים 2001–2004, ומהופעתו בתפקיד נייתן בדרמה "Sinchronicity" של ערוץ BBC Three משנת 2006.
בדצמבר 2006 שיחק צ'קר בתפקיד יוג'ין ג'ונס בפרק "נעליים אקראיות" בסדרת המדע הבדיוני "טורצ'ווד".
צ'קר משמש כקריין של ספרי שמע ובין השאר קרא את סדרת ספרי הילדים "Tunnels", מאת רודריק גורדון ובריאן ויליאם.
ביוגרפיה > חיים אישיים

צ'קר חי בלונדון עם בת זוגו ושני בניהם.